Cholupická bažantnice

Prírodná pamiatka Cholupická bažantnice sa nachádza 1 km juhovýchodne od obce Cholupice a zahŕňa lesné územie bývalej bažantnice. Katastrálne územie: Cholupice, (obvod Praha 4, mestská časť Praha 12)

 Dôvod ochrany 
Dôvodom vyhlásenia PP bola snaha o zachovanie prirodzených lesných porastov typu lužného lesa.

 Flóra 
Na území PP sa nachádzajú zvyšky lužného lesa s porastmi starých stromov, predovšetkým dubov. V menšej miere je primiešaná lipa malolistá, jaseň štíhly, hrab obyčajný a javor horský, v kríkovom poschodí hloh, svíb, lieska. Zo vzácnejších rastlinných druhov sa tu vyskytuje hrachor jarný, chochlačka dutá a veternica hájna.

 Fauna 
Na území PP bol zistený výskyt 99 druhov motýľov, zo vzácnejších motýľov sa tu vyskytuje vidlochvost feniklový, vidlochvost ovocný, súmračník kotúčový, mlynárik žeruchový a žltáčik ranostajový. Z vtákov tu hniezdia myšiak hôrny, holub hrivnák, sova obyčajná, ďateľ veľký, kolibiarik sykavý, žltochvost hôrny, červienka obyčajná, sýkorky a i. Z cicavcov je hojný hryzec vodný a ryšavka žltohrdlá.

 Referencie 

 Pozri aj 
 Zoznam chránených území v Prahe
 Prírodný park Modřanská rokle - Cholupice

 Iné projekty 

 Externé odkazy 
 Vyhláška o chránených prírodných výtvoroch v Prahe 
 BioLib.cz 
 PP Cholupická bažantnice na webe Pražská príroda 
 PP Cholupická bažantnice  

 Zdroj 

Kategória:Chránené územia v Prahe
Kategória:Pražská plošina
Kategória:Cholupice
Kategória:Povodie Vltavy
Kategória:Lesy v Prahe
Kategória:Prírodný park Modřanská rokle - Cholupice
Kategória:Bažantnice v Česku